
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ 


ΠΕΡΙΕΧΟΜΕΝΑ 


ΑΠΟΦΑΣΕΙΣ ΤΗΣ ΟΛΟΜΕΛΕΙΑΣ ΤΗΣ ΒΟΥΛΗΣ 

Τροποποίηση της υπ’ αριθμ. 6701/ΦΕΚ 234 Α7 
27.12.1994 απόφασης της Ολομέλειας της Βουλής 
«περί μισθώσεως από τη Βουλή αναλόγου αριθ¬ 
μού δωματίων για τη διαμονή των στερουμένων 
ιδιοκτήτου ή μισθωμένης κατοικίας στην περιο¬ 
χή της τέως Διοικήσεως Πρωτευούσης, Βουλευ¬ 
τών επαρχίας». 1 

Τροποποίηση της απόφασης της Ολομέλειας της 
Βουλής, ΦΕΚ 163 Α'/30.11.1990, «Για τη σύσταση 
«Λογαριασμού Αλληλοβοήθειας Βουλευτών, Ευ¬ 


ρωβουλευτών». 2 

Κώδικας Δεοντολογίας των μελών του Ελληνικού 
Κοινοβουλίου. 3 

Τροποποίηση διατάξεων του Κανονισμού της Βουλής 
- Μέρος Β' (ΦΕΚ 51 Α710.4.1997), όπως ισχύει. 4 


ΠΡΩΤΟ Αρ. Φύλλου 67 

18 Απριλίου 2016 


ΑΠΟΦΑΣΕΙΣ 

ΤΗΣ ΟΛΟΜ ΕΛΕΙΑΣ ΤΗ Σ ΒΟΥΛΗΣ 

(ΐ) 

Ποωτ. 5373 
Αρίθ · Διεκπ. 3852 

Τροποποίηση της υπ’ αριθμ. 6701/ΦΕΚ 234 Α727.12.1994 
απόφασης της Ολομέλειας της Βουλής «περί μισθώ¬ 
σεως από τη Βουλή αναλόγου αριθμού δωματίων για 
τη διαμονή των στερουμένων ιδιοκτήτου ή μισθω¬ 
μένης κατοικίας στην περιοχή της τέως Διοικήσεως 
Πρωτευούσης, Βουλευτών επαρχίας». 

ΑΠΟΦΑΣΗ ΤΗΣ ΟΛΟΜΕΛΕΙΑΣ ΤΗΣ ΒΟΥΛΗΣ 

Έχοντας υπόψη: 

1. Τις διατάξεις: 

α) των άρθρων 63 παράγραφος 1, 65 παράγραφος 1 
και 72 παράγραφος 1 του Συντάγματος, 

β) του άρθρου 24 του Κανονισμού της Βουλής (Μέρος Α' - 
Κοινοβουλευτικό, ΦΕΚ 106 Α71987), 

γ) των άρθρων 97 και 164 ΣΤ' του Κανονισμού της 
Βουλής (Μέρος Β', ΦΕΚ 51 Α71997), 

2. Την υπ’ αριθμ. 6701/15.12.1994 απόφαση της Ολομέ¬ 
λειας της Βουλής των Ελλήνων (ΦΕΚ 234 Α727.12.1994), 
όπως τροποποιήθηκε και ισχύει. 

3. Την από 7 Απριλίου 2016 σύμφωνη γνώμη της Διά¬ 
σκεψης των Προέδρων. 

4. Το γεγονός ότι στην υπ’ αριθμ. 6701/1994 (ΦΕΚ 234 
Α727.12.1994) απόφαση της Ολομέλειας της Βουλής 
των Ελλήνων δεν υπήρχε σχετική πρόβλεψη για τους 
βουλευτές επικράτειας που δηλώνουν μόνιμη κατοικία 
εκτός των ορίων του νομού Αττικής. 

5. Την υπό Κ.Α. 0819 γραμμένη πίστωση του Προϋπο¬ 
λογισμού της Βουλής, αποφασίζουμε: 

1. Στο τέλος της περίπτωσης α' της υπ’ αριθμ. 
6701/15.12.1994 απόφασης της Ολομέλειας της Βουλής 
των Ελλήνων (ΦΕΚ 234 Α727.12.1994), όπως τροποποιή¬ 
θηκε και ισχύει, προστίθεται εδάφιο ως εξής: 

«Η ρύθμιση του πρώτου εδαφίου εφαρμόζεται και για 
τους βουλευτές επικράτειας, που στερούνται ιδιόκτητης 
κατοικίας στην περιοχή του νομού Αττικής.» 

2. Η ισχύς της παρούσας αρχίζει από τη δημοσίευσή 
της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Απριλίου 2016 

Ο ΠΡΟΕΔΡΟΣ ΤΗΣ ΒΟΥΛΗΣ 

ΝΙΚΟΛΑΟΣ ΒΟΥΤΣΗΣ 
-♦- 

( 2 ) 

Ποωτ. 5372 
Αρίθ · Διεκπ. 3851 

Τροποποίηση της απόφασης της Ολομέλειας της Βου¬ 
λής, ΦΕΚ 163 Α730.11.1990, «Για τη σύσταση «Λο¬ 
γαριασμού Αλληλοβοήθειας Βουλευτών, Ευρωβου¬ 
λευτών». 

ΑΠΟΦΑΣΗ ΤΗΣ ΟΛΟΜΕΛΕΙΑΣ ΤΗΣ ΒΟΥΛΗΣ 

Έχοντας υπόψη: 

1. Τις διατάξεις των άρθρων 65 παράγραφος 1 και 72 
παράγραφος 1 του Συντάγματος. 

2. Την απόφαση της Ολομέλειας της Βουλής των 
Ελλήνων για τη σύσταση «Λογαριασμού Αλληλο¬ 
βοήθειας Βουλευτών, Ευρωβουλευτών» (ΦΕΚ 163 
Α730.11.1990) 

2. Τις διατάξεις του άρθρου 24 του Κανονισμού της 
Βουλής (Μέρος Α' - Κοινοβουλευτικό, ΦΕΚ 106 Α'/1987) 

3. Τ ις διατάξεις των άρθρων 97 και 164ΣΤ'του Κανονι¬ 
σμού της Βουλής (Μέρος Β', ΦΕΚ 51 Α'/1997) 

4. Την από 7.4.2016 σύμφωνη γνώμη της Διάσκεψης 
των Προέδρων. 

5. Την ανάγκη περαιτέρω εξορθολογισμού του πλαισί¬ 
ου χορήγησης και είσπραξης των δανείων που χορηγεί 
ο Λογαριασμός Αλληλοβοήθειας Βουλευτών, Ευρωβου¬ 
λευτών, αποφασίζουμε: 

1. Μετά το πρώτο εδάφιο της απόφασης της Ολομέ¬ 
λειας της Βουλής των Ελλήνων για τη σύσταση «Λο¬ 
γαριασμού Αλληλοβοήθειας Βουλευτών, Ευρωβουλευ¬ 
τών» (ΦΕΚ 163 Α'/30.11.1990), προστίθενται εδάφια ως 
ακολούθως: 


«Όσα βοηθήματα έχουν τη μορφή άτοκων δανείων εξο¬ 
φλούνται σε σαράντα οκτώ (48) μηνιαίες δόσεις που, για 
τους εν ενεργεία Βουλευτές παρακρατούνται από τη 
βουλευτική αποζημίωση, ενώ για τους πρώην Βουλευτές 
και Ευρωβουλευτές κατατίθενται στον έντοκο τραπεζικό 
Λογαριασμό του Λ.Α.Β. που τηρείται στο υποκατάστημα 
της Εθνικής Τ ράπεζας στη Βουλή. Τ ο ύψος του δανείου 
δεν μπορεί να υπερβαίνει το ποσό των δεκαπέντε χιλιά¬ 
δων (15.000) ευρώ για εν ενεργεία Βουλευτές και Ευρω¬ 
βουλευτές και το ποσό των επτά χιλιάδων πεντακοσίων 
(7.500) ευρώ για πρώην Βουλευτές και Ευρωβουλευτές. 

Σε περίπτωση κατά την οποία οφειλέτης δανείου 
καθυστερεί την εξόφληση τριών σωρευτικά δόσεων, ο 
Πρόεδρος της Βουλής ή εξουσιοδοτημένος από αυτόν 
υπάλληλος, κηρύσσει το συνολικό ποσό που έχει χο¬ 
ρηγηθεί και δεν έχει αποπληρωθεί ληξιπρόθεσμο και 
απαιτητό. Το ποσό αυτό καταλογίζεται σε βάρος του 
οφειλέτη και υπέρ του «Λογαριασμού Αλληλοβοήθειας 
Βουλευτών, Ευρωβουλευτών», αναλόγως προς τα ορι¬ 
ζόμενα στο άρθρο 136 (πρώην 142/130) του Κανονισμού 
της Βουλής (Μέρος Β', ΦΕΚ 51 Α'/1997), όπως ισχύει.» 

2. Στο τελευταίο εδάφιο της απόφασης της Ολομέ¬ 
λειας της Βουλής των Ελλήνων για τη σύσταση «Λογα¬ 
ριασμού Αλληλοβοήθειας Βουλευτών, Ευρωβουλευτών» 
(ΦΕΚ 163 Α'/30.11.1990, προστίθεται η φράση «συμπερι¬ 
λαμβανομένων τυχόν όρων ρύθμισης της αποπληρωμής 
του δανείου σε περίπτωση αδυναμίας του οφειλέτη». 

3. Τα εδάφια δ' και ε' της απόφασης της Ολομέλειας 
της Βουλής των Ελλήνων για τη σύσταση «Λογαρια¬ 
σμού Αλληλοβοήθειας Βουλευτών, Ευρωβουλευτών» 
(ΦΕΚ 163 Α'/30.11.1990), τα οποία προστίθενται με την πα¬ 
ράγραφο 1 της παρούσας, καταλαμβάνουν και τα δάνεια 
που έχουν χορηγηθεί κατόπιν σχετικής αίτησης των 
δανειοληπτών από το «Λογαριασμό Αλληλοβοήθειας 
Βουλευτών, Ευρωβουλευτών», μέχρι την έναρξη ισχύος 
της παρούσας. Εντός τριμήνου από την έναρξη ισχύος 
της παρούσας, οι οφειλέτες εκκρεμών δανείων, πρώην 
Βουλευτές και Ευρωβουλευτές, δύνανται να ζητήσουν 
την εξόφληση των δανείων σε έως και σαράντα οκτώ 
(48) άτοκες μηνιαίες δόσεις, οι οποίες κατατίθενται στον 
έντοκο τραπεζικό Λογαριασμό του Λ.Α.Β. που τηρείται 
στο υποκατάστημα της Εθνικής Τράπεζας στη Βουλή.» 

Η ισχύς της παρούσας αρχίζει από τη δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Απριλίου 2016 

Ο ΠΡΟΕΔΡΟΣ ΤΗΣ ΒΟΥΛΗΣ 

ΝΙΚΟΛΑΟΣ ΒΟΥΤΣΗΣ 
-♦- 


Ποωτ. 5370 
Αρίθ · Διεκπ. 3849 

Κώδικας Δεοντολογίας των μελών 
του Ελληνικού Κοινοβουλίου. 


(3) 


Ο ΠΡΟΕΔΡΟΣ ΤΗΣ ΒΟΥΛΗΣ ΤΩΝ ΕΛΛΗΝΩΝ 

Έχοντας υπόψη: 

1. το άρθρο 65 παρ. 1 του Συντάγματος. 

2. την κατά την ΡΣΤ' συνεδρίαση της 12ης Απριλίου 
2016 απόφαση της Ολομέλειας της Βουλής των Ελλήνων, 









ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


1531 


3. το άρθρο 97 (πρώην άρθρο 103) του Κανονισμού 
της Βουλής (Μέρος Β', ΦΕΚ 51/Α'/10.4.1997), όπως ισχύει, 
παραγγέλλουμε τη δημοσίευση στην Εφημερίδα της 
Κυβερνήσεως της αποφάσεως αυτής, που έχει ως εξής: 

ΑΠΟΦΑΣΗ ΤΗΣ ΟΛΟΜΕΛΕΙΑΣ ΤΗΣ ΒΟΥΛΗΣ 

Για τον Κώδικα Δεοντολογίας των μελών 
του Ελληνικού Κοινοβουλίου 

Κώδικας Δεοντολογίας των Μελών 
του Ελληνικού Κοινοβουλίου 

Προοίμιο 

Η θέσπιση Κώδικα Δεοντολογίας των μελών του Ελ¬ 
ληνικού Κοινοβουλίου συμβάλλει στην ενίσχυση της 
εμπιστοσύνης του λαού προς το θεσμό του Κοινοβου¬ 
λίου, εν γένει, και το έργο των βουλευτών ειδικότερα. 
Απαντά στην απαίτηση των σύγχρονων κοινωνιών να 
υφίσταται διαφάνεια και αξιοπιστία κατά την άσκηση 
της δημόσιας εξουσίας και λογοδοσία των φορέων της. 
Ενισχύει τον αλληλοσεβασμό των μελών του Κοινοβου¬ 
λίου και τη δέσμευσή τους ως προς την τήρηση κανόνων 
κοινοβουλευτικής δεοντολογίας. 

Άρθρο 1 

Σκοπός 

Η θέσπιση του παρόντος Κώδικα έχει ως σκοπό τη δι¬ 
ατύπωση κανόνων που, συμπληρωματικώς προς αυτούς 
του Κανονισμού της Βουλής των Ελλήνων, διέπουν τη 
συμπεριφορά των Βουλευτών, τόσο κατά την εκτέλεση 
των καθηκόντων τους, όσο και κατά την εν γένει πα¬ 
ρουσία τους στην κοινωνία. 

Άρθρο 2 
Γενικές Αρχές 

Οι Βουλευτές οφείλουν: 

α) Να τηρούν πιστά τον Κανονισμό της Βουλής και να 
διαφυλάσσουν την ελεύθερη και δημοκρατική λειτουρ¬ 
γία του Κοινοβουλίου. 

β) Να ασκούν τα καθήκοντά τους με αμεροληψία, ανι¬ 
διοτέλεια, αντικειμενικότητα και αλληλοσεβασμό. 

γ) Να τηρούν τις αρχές της προάσπισης του κύρους 
της Βουλής, της προσήλωσης στις κοινοβουλευτικές 
διαδικασίες και της εχεμύθειας, όπου αυτή απαιτείται 
από το Σύνταγμα ή νόμο ή τον Κανονισμό της Βουλής. 

δ) Να υπηρετούν το δημόσιο συμφέρον, κατ’ αποκλει¬ 
σμό της εξυπηρέτησης σε βάρος του, οποιουδήποτε οι¬ 
κονομικού ή άλλου προσωπικού συμφέροντος ή οφέλους 
υπέρ αυτών των ιδίων ή τρίτων προσώπων. 

ε) Να συμβάλλουν στην αποτροπή εκδηλώσεων μί¬ 
σους κατά προσώπων λόγω της φυλετικής ή εθνικής 
καταγωγής τους, των θρησκευτικών ή πολιτικών πε- 
ποιθήσεών τους, του φύλου τους, της ηλικίας τους, 
της αναπηρίας τους ή του σεξουαλικού προσανατο¬ 
λισμού τους. 

στ) Να προβαίνουν σε συνετή χρήση και διαχείριση 
των μέσων και παροχών που η Βουλή θέτει στη διάθεσή 


τους, αποκλειστικά για την απρόσκοπτη άσκηση του 
έργου τους και για την εκπλήρωση των κοινοβουλευτι¬ 
κών τους καθηκόντων. 

Άρθρο 3 

Σύγκρουση συμφερόντων 

1. Σύγκρουση συμφερόντων υφίσταται όταν βουλευτής, 
κατά την άσκηση καθηκόντων του, εν γνώσει του εξυπη¬ 
ρετεί, σε βάρος του δημοσίου συμφέροντος, αμέσως ή 
εμμέσως, ιδιωτικό συμφέρον, οικονομικό ή άλλο, αυτού 
του ίδιου ή άλλου, φυσικού ή νομικού προσώπου. 

Δεν υφίσταται σύγκρουση συμφερόντων όταν πρό¬ 
κειται περί δραστηριότητας ή ιδιότητάς του ως μέλους 
του κοινωνικού συνόλου ή ως μέλους ευρείας κοινωνικής 
ομάδας προσώπων ή λόγω της δραστηριότητάς του εκ 
της επαγγελματικής ιδιότητάς του. 

2. Οι Βουλευτές υποχρεούνται, κατά την ανάληψη των 
καθηκόντων τους, να ενημερώνουν εγγράφως τον Πρό¬ 
εδρο της Βουλής για τυχόν επελθούσα μεταβολή κατά 
το χρονικό διάστημα από της υποβολής της δήλωσης 
περιουσιακής κατάστασης μέχρι της υποβολής νέας 
δήλωσης περιουσιακής κατάστασης (Ν. 3213/2003, όπως 
ισχύει) όσον αφορά την οικονομική δραστηριότητά τους, 
όπως και των συζύγων και των πρώτου βαθμού συγγε¬ 
νών τους, ικανή να προκαλέσει σύγκρουση συμφερόντων 
κατά την άσκηση των καθηκόντων τους. 

Την ίδια υποχρέωση έχουν οι Βουλευτές και για τυχόν 
επιγενόμενη κατάσταση, ικανή να προκαλέσει σύγκρου¬ 
ση συμφερόντων κατά την άσκηση των καθηκόντων 
τους. 

3. Στις περιπτώσεις της προηγούμενης παραγράφου, 
όπως και όταν υπάρχει έγγραφη και επώνυμη αναφορά, 
ο Πρόεδρος της Βουλής παραπέμπει το ζήτημα στην Ει¬ 
δική Μόνιμη Επιτροπή Κοινοβουλευτικής Δεοντολογίας. 

4. Σε περίπτωση που, αφού ακούσει τον Βουλευτή, 
κατόπιν σχετικής πρόσκλησης ή μετά από αίτησή 
του, η Επιτροπή Κοινοβουλευτικής Δεοντολογίας κρί¬ 
νει ότι στοιχειοθετείται σύγκρουση συμφερόντων, 
εισηγείται προς τον Πρόεδρο της Βουλής περί του 
πρακτέου. 

5. Σε περίπτωση αμφιβολίας της Ειδικής Μόνιμης 
Επιτροπής Κοινοβουλευτικής Δεοντολογίας ως προς 
την ύπαρξη κατάστασης ικανής να προκαλέσει σύ¬ 
γκρουση συμφερόντων ή αν αυτή κρίνει ότι το ζήτημα 
χρήζει περαιτέρω έρευνας, ο Πρόεδρος της ενημερώ¬ 
νει τον Πρόεδρο της Βουλής. Εν συνεχεία, η Ειδική 
Μόνιμη Επιτροπή Κοινοβουλευτικής Δεοντολογίας 
εισηγείται προς τον Πρόεδρο της Βουλής περί του 
πρακτέου. 

Άρθρο 4 

Δώρα, σχετικές παροχές και ωφελήματα 

1. Οι Βουλευτές οφείλουν να μην αποδέχονται δώρα 
ή παροχές ή άλλα ωφελήματα, των οποίων η φύση 
ή η χρηματική αξία εγείρουν ζητήματα μεροληπτι¬ 
κής άσκησης των κοινοβουλευτικών τους καθηκό¬ 
ντων. Χρηματική αξία μεγαλύτερη των διακοσίων 
(200) ευρώ θεωρείται, κατά τεκμήριο, και σύμφωνα 
με τη διεθνή πρακτική, ικανή να εγείρει ζητήματα 
αμεροληψίας. 

2. Δώρα των οποίων η αξία είναι μικρότερη των 
διακοσίων (200) ευρώ, τα οποία δίδονται ως ανα¬ 
μνηστικά επίσημης επίσκεψης και φιλοξενίας στο 
πλαίσιο κοινοβουλευτικής δραστηριότητας, κατα¬ 
χωρίζονται, με δήλωση του Βουλευτή και με ευθύνη 
της Διεύθυνσης της Κοινοβουλευτικής Ομάδας, στην 
οποία ανήκει ο βουλευτής, σε ειδικό κατάλογο, ο 
οποίος τηρείται στη γραμματεία της Ειδικής Μόνι¬ 
μης Επιτροπής Κοινοβουλευτικής Δεοντολογίας. Με 
δήλωση του Βουλευτή καταχωρίζονται, επίσης, όπως 
ανωτέρω, δώρα, παροχές και άλλα ωφελήματα των 
οποίων η χρηματική αξία ξεπερνά τα διακόσια (200) 
ευρώ, με ειδική αιτιολογία του Βουλευτή ως προς 
την αποδοχή τους. 

3. Σε περίπτωση έγγραφης και επώνυμης αναφοράς, 
όπως και σε περίπτωση κατά την οποία Βουλευτής 
αμφιβάλλει περί του πρακτέου, το ζήτημα ελέγχεται 
από την Ειδική Μόνιμη Επιτροπή Κοινοβουλευτικής Δε¬ 
οντολογίας, η οποία προβαίνει σε ό,τι είναι αναγκαίο 
προς αυτό. 

Άρθρο 5 

Χρήση εμπιστευτικών πληροφοριών 
και εγγράφων προς ίδιον όφελος 

1. Οι Βουλευτές οφείλουν να μη χρησιμοποιούν προς 
ίδιον οικονομικό όφελος ή προς οικονομικό όφελος τρί¬ 
του προσώπου εμπιστευτικές πληροφορίες και έγγρα¬ 
φα, που περιέρχονται σε γνώση τους εκ της άσκησης 
των καθηκόντων τους. 

2. Στην περίπτωση που Βουλευτής γνωστοποιεί, με 
οποιονδήποτε τρόπο, προς τρίτους πληροφορίες ή 
έγγραφα της παραγράφου 1 του παρόντος άρθρου, 
λαμβάνεται ιδιαίτερα υπ’ όψιν η αιτιολόγηση της από¬ 
φασής του, σε συνδυασμό με τις αρχές της διαφάνει¬ 
ας και της προστασίας του δημοσίου συμφέροντος. 

3. Η ρύθμιση του παρόντος άρθρου δεν παρακωλύει 
την άσκηση του κοινοβουλευτικού ελέγχου. 

Άρθρο 6 

Κατάθεση αναφορών 

1. Οι αναφορές που έχουν ως αντικείμενο παράβαση 
διατάξεων του παρόντος Κώδικα υποβάλλονται εγγρά- 
φως και επωνύμως και κατατίθενται σε πρωτόκολλο 
της Ειδικής Μόνιμης Επιτροπής Κοινοβουλευτικής Δε¬ 
οντολογίας. 

2. Σε περιπτώσεις για τις οποίες δεν προβλέπεται 
ειδικότερη διαδικασία στις ρυθμίσεις των προηγούμε¬ 
νων άρθρων, η Ειδική Μόνιμη Επιτροπή Κοινοβουλευ¬ 
τικής Δεοντολογίας, αν κρίνει ότι το ζήτημα πρέπει 
να διερευνηθεί, ενημερώνει τον Πρόεδρο της Βουλής. 
Ο Πρόεδρος της Βουλής παραπέμπει, εν συνεχεία, το 
ζήτημα στην Ειδική Μόνιμη Επιτροπή Κοινοβουλευτικής 
Δεοντολογίας, η οποία ενεργεί κατ’ ανάλογη εφαρμογή 
των παραγράφων 4 και 5 του άρθρου 3 του παρόντος 
Κώδικα. 

3. Σε κάθε περίπτωση, η Ειδική Μόνιμη Επιτροπή 
Κοινοβουλευτικής Δεοντολογίας μπορεί να επιληφθεί 
ζητήματος αντιδεοντολογικής συμπεριφοράς βουλευ¬ 
τή και αυτεπαγγέλτως, κατ’ ανάλογη εφαρμογή της 
προηγούμενης παραγράφου. 


Άρθρο 7 

Συνδρομή στο έργο της Ειδικής Μόνιμης Επιτροπής 
Κοινοβουλευτικής Δεοντολογίας 

1. Οι Βουλευτές τους οποίους αφορά έρευνα σχετική 
με παράβαση ρύθμισης του παρόντος Κώδικα, όπως και 
κάθε δημόσια αρχή ή ιδιωτικός φορέας, οφείλουν να 
συντρέχουν την Ειδική Μόνιμη Επιτροπή Κοινοβουλευ¬ 
τικής Δεοντολογίας στο έργο της. 

2. Σε περίπτωση που η Ειδική Μόνιμη Επιτροπή Κοινοβου¬ 
λευτικής Δεοντολογίας διαπιστώσει ότι αυτό δεν καθίστα¬ 
ται εφικτό, ενημερώνει σχετικώς τον Πρόεδρο της Βουλής. 

3. Οι Βουλευτές ακούγονται πάντοτε από την Ειδική Μόνιμη 
Επιτροπή Κοινοβουλευτικής Δεοντολογίας είτε μετά από 
πρόσκλησή τους προς τούτο είτε μετά από αίτησή τους. 

Άρθρο 8 

Πειθαρχικά μέτρα 

1. Σε περίπτωση που, μετά την κατάθεση της εισή¬ 
γησης της Ειδικής Μόνιμης Επιτροπής Κοινοβουλευτι¬ 
κής Δεοντολογίας και εντός προθεσμίας οριζόμενης 
από τον Πρόεδρο της Βουλής, η οποία δεν μπορεί να 
υπερβαίνει τις τριάντα (30) ημέρες, ο Βουλευτής δεν 
συμμορφώνεται προς την ως άνω εισήγηση, δύνανται να 
επιβάλλονται, μετά από εισήγηση της Ειδικής Μόνιμης 
Επιτροπής Κοινοβουλευτικής Δεοντολογίας προς τον 
Πρόεδρο της Βουλής και, κατά περίπτωση, απόφαση του 
Προέδρου της Βουλής ή πρότασή του προς την Ολομέ¬ 
λεια της Βουλής ή το Τμήμα Διακοπής των Εργασιών 
της Βουλής και απόφαση της Ολομέλειας της Βουλής 
ή του Τμήματος Διακοπής των Εργασιών της Βουλής, 
τα εξής πειθαρχικά μέτρα: 

α) Όταν πρόκειται περί επίδειξης συμπεριφοράς κατά 
παράβαση των γενικών αρχών του άρθρου 2 του παρό¬ 
ντος Κώδικα, ανάκληση στην τάξη, κατ’ ανάλογη εφαρ¬ 
μογή του άρθρου 78 του Κανονισμού της Βουλής και, σε 
ιδιαίτερα σοβαρές περιπτώσεις, μομφή για αντικοινο- 
βουλευτική συμπεριφορά, κατ’ ανάλογη εφαρμογή του 
άρθρου 80 του Κανονισμού της Βουλής. 

β) Όταν πρόκειται περί παράβασης της διάταξης που 
αφορά σύγκρουση συμφερόντων, προσωρινός αποκλει¬ 
σμός του Βουλευτή διάρκειας μέχρι δεκαπέντε (15) ημε¬ 
ρών από τις συνεδριάσεις της Βουλής ή αποκλεισμός 
από τις συνεδριάσεις συγκεκριμένης επιτροπής στις 
οποίες συζητείται ζήτημα σχετικό με την υπό έλεγχο 
σύγκρουση συμφερόντων, και, σωρευτικώς ή εναλλα¬ 
κτικώς, περικοπή του ενός δευτέρου (1/2) της μηνιαίας 
αποζημίωσής του, κατ’ ανάλογη εφαρμογή του άρθρου 
81 παράγραφοι 4, 5 και 6 του Κανονισμού της Βουλής. 

γ) Όταν πρόκειται περί παράβασης της διάταξης που 
αφορά την αποδοχή δώρων ή παροχών ή ωφελημάτων, 
περικοπή μέχρι του ενός δευτέρου (1/2) της μηνιαίας 
αποζημίωσης του Βουλευτή και υποχρέωση απόδο¬ 
σης του ωφελήματος υπέρ κοινωφελούς σκοπού, κατά 
την εισήγηση της Ειδικής Μόνιμης Επιτροπής Κοινο¬ 
βουλευτικής Δεοντολογίας. Η ποινή επαναλαμβάνεται 
ανά μήνα, μέχρι συμμόρφωσης του Βουλευτή προς την 
απόφαση της Ολομέλειας της Βουλής ή του Τμήματος 
Διακοπής των Εργασιών της Βουλής. 

δ) Όταν πρόκειται περί παράβασης της διάταξης που 
αφορά τη χρήση εμπιστευτικών πληροφοριών, περικοπή, 

με απόφαση της Ολομέλειας της Βουλής, μέχρι του ενός 
δευτέρου (1/2) της μηνιαίας αποζημίωσης του Βουλευτή. 

2. Σε όλες τις περιπτώσεις, ο Βουλευτής καλείται, πριν 
από την επιβολή του πειθαρχικού μέτρου, ενώπιον του Προ¬ 
έδρου της Βουλής ή της Ολομέλειας της Βουλής ή του Τμή- 
ματος Διακοπής των Εργασιών της Βουλής, προκειμένου 
να αναπτύξει, εντός είκοσι (20) λεπτών, τις απόψεις του. 

Τα επιβαλλόμενα πειθαρχικά μέτρα ανακοινώνονται 
στην Ολομέλεια του Σώματος και δύνανται, σε περι¬ 
πτώσεις λήψης αυστηρών μέτρων, να αναρτώνται στο 
διαδικτυακό τόπο της Βουλής. 

Άρθρο 9 

Συνεδριάσεις της Ειδικής Μόνιμης Επιτροπής 
Κοινοβουλευτικής Δεοντολογίας 

1. Η Επιτροπή Κοινοβουλευτικής Δεοντολογίας συ¬ 
νέρχεται σε όλες τις περιπτώσεις σε μυστική συνε¬ 
δρίαση, το απόρρητο δε της διαδικασίας διατηρείται 
μέχρις ότου ο Πρόεδρος της Βουλής, μετά την κα¬ 
τάθεση της εισήγησης της Επιτροπής, είτε επιβάλει 
πειθαρχικό μέτρο, είτε υποβάλει πρόταση περί λήψης 
πειθαρχικού μέτρου στην Ολομέλεια της Βουλής ή 
το Τμήμα Διακοπής των Εργασιών της Βουλής. Τα 
πρακτικά τηρούνται από το Τμήμα Πρακτικών Επι¬ 
τροπών και Γραμματείας της Διεύθυνσης Διαρκών 
Επιτροπών. 

2. Το απόρρητο δεν ισχύει έναντι του ενδιαφερομένου 
Βουλευτή. 

Άρθρο 10 

Δημοσιότητα του Κώδικα Δεοντολογίας 
των Βουλευτών 

Ο παρών Κώδικας αποτελεί Παράρτημα του Α' Μέ¬ 
ρους του Κανονισμού της Βουλής και αναρτάται στο 
διαδικτυακό τόπο της Βουλής. 

Άρθρο 11 
Έναρξη ισχύος 

Ο παρών Κώδικας ισχύει από της δημοσίευσής του 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Απριλίου 2016 

Ο ΠΡΟΕΔΡΟΣ ΤΗΣ ΒΟΥΛΗΣ 

ΝΙΚΟΛΑΟΣ ΒΟΥΤΣΗΣ 
-♦- 

(4) 

Πρωτ. 5371 
Αρίθ · Διεκπ. 3850 

Τροποποίηση διατάξεων του Κανονισμού της Βουλής 
- Μέρος Β' (ΦΕΚ 51 Α'/10.4.1997), όπως ισχύει. 

Ο ΠΡΟΕΔΡΟΣ ΤΗΣ ΒΟΥΛΗΣ ΤΩΝ ΕΛΛΗΝΩΝ 

Έχοντας υπόψη: 

1. Το άρθρο 65 παρ. 1 του Συντάγματος σε συνδυασμό 
με το άρθρο 97 (πρώην άρθρο 103) του Κανονισμού της 
Βουλής Μέρος Β' (ΦΕΚ 51 Α'/10.4.1997), όπως ισχύει. 


2. Τα άρθρα 11 παρ. 4 και 118 παρ. 6 του Κανονισμού 
της Βουλής (Μέρος Κοινοβουλευτικό). 

3. Την από 11 Απριλίου 2016 έκθεση της επί του Κα¬ 
νονισμού της Βουλής Επιτροπής. 

4. Την κατά ΡΣΤ' συνεδρίαση της 12.4.2016 απόφα¬ 
ση της Ολομέλειας της Βουλής των Ελλήνων, κατά 
την οποία ψηφίσθηκε η πρόταση του Προέδρου της 
Βουλής «Για την τροποποίηση διατάξεων του Κανο¬ 
νισμού της Βουλής - Μέρος Β' (ΦΕΚ 51 Α'/10.4.1997), 
όπως ισχύει», παραγγέλλουμε τη δημοσίευση στην 
Εφημερίδα της Κυβερνήσεως της αποφάσεως αυτής, 
που έχει ως εξής: 

ΑΠΟΦΑΣΗ ΤΗΣ ΟΛΟΜΕΛΕΙΑΣ ΤΗΣ ΒΟΥΛΗΣ 


Γ ια την τροποποίηση διατάξεων του Κανονισμού της 
Βουλής - Μέρος Β (ΦΕΚ 51 Α'/1997), όπως ισχύει 

Άρθρο 1 

1. Στην περίπτωση Θ' της παρ. 1 του άρθρου 35 (πρώην 
41/30) του Κανονισμού της Βουλής (Μέρος Β', ΦΕΚ 51 
Α'/1997), όπως ισχύει, προστίθεται η φράση «κόμματος, 
το οποίο έλαβε μέρος σε γενικές εκλογές», μετά τη 
φράση «Στον πρώην Πρόεδρο Κοινοβουλευτικής Ομά¬ 
δας». 

2. Μετακλητοί υπάλληλοι διορισμένοι σε θέσεις που 
καταργούνται, κατά την παράγραφο 1 απολύονται αυτο¬ 
δικαίως από την έναρξη ισχύος του παρόντος άρθρου. 

Άρθρο 2 

Στο τέλος της παρ. 2 του άρθρου 81 (πρώην 87/75) 
του Κανονισμού της Βουλής (Μέρος Β', ΦΕΚ 51 Α'/1997), 
όπως ισχύει, προστίθενται εδάφια ως εξής: 

«Υπάλληλοι της Βουλής, μόνιμοι ή με σχέση ερ¬ 
γασίας ιδιωτικού δικαίου αορίστου χρόνου, εκλεγό¬ 
μενοι περιφερειακοί σύμβουλοι, δήμαρχοι, δημοτικοί 
σύμβουλοι, καθώς και πρόεδροι ή μέλη δημοτικών 
και τοπικών κοινοτήτων ή εκπρόσωποι τοπικών κοι¬ 
νοτήτων, μετά από αίτησή τους, αποσπώνται, για 
το διάστημα της θητείας τους, σε υπηρεσίες του 
Δημοσίου ή Ν.Π.Δ.Δ., εντός των διοικητικών ορίων 
της περιφέρειας ή του δήμου όπου έχουν εκλεγεί. 
Εάν δεν υπάρχει αντίστοιχη υπηρεσία ή κενή θέση, 
αποσπώνται στην πλησιέστερη υπηρεσία προς την 
περιφέρεια ή το δήμο, όπου εξελέγησαν. Η απόσπαση 
διενεργείται με κοινή απόφαση του Προέδρου της 
Βουλής και του κατά περίπτωση αρμόδιου Υπουρ¬ 
γού και αίρεται αυτοδικαίως με την ολοκλήρωση της 
θητείας του υπαλλήλου. Η δαπάνη μισθοδοσίας των 
αποσπασμένων ως άνω υπαλλήλων βαρύνει τη Βουλή 
των Ελλήνων.» 

Άρθρο 3 

Στο τέλος του τρίτου εδαφίου της παρ. 7 του άρθρου 
81 (πρώην 87/75) του Κανονισμού της Βουλής (Μέρος 
Β', ΦΕΚ 51 Α'/1997), όπως ισχύει, προστίθεται φράση 
ως εξής: 

«..., αποκλειόμενης κάθε αναδρομικής έννομης συνέ¬ 
πειας, πλην της καταβολής της υπερβάλλουσας μεί¬ 
ωσης της παρ. 5 του άρθρου 164Δ του παρόντος. Για 
τον υπολογισμό της εν λόγω υπερβάλλουσας μείωσης 
και μόνον, η οποία καταβάλλεται από τη δημοσίευση 
στην Εφημερίδα της Κυβερνήσεως περίληψης της κοι¬ 
νής απόφασης του Προέδρου της Βουλής και του κατά 
περίπτωση αρμόδιου Υπουργού περί ολοκλήρωσης 
της μετάταξης, λαμβάνονται υπόψιν οι αντίστοιχες 
αποδοχές, κατά την 31.10.2011, των υπαλλήλων της 
Βουλής.» 


Άρθρο 4 

Η ισχύς των διατάξεων της παρούσας τροποποίησης 
αρχίζει από τη δημοσίευσή τους στην Εφημερίδα της 
Κυβερνήσεως, εκτός αν ορίζεται διαφορετικά σε επι- 
μέρους διατάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Απριλίου 2016 

Ο ΠΡΟΕΔΡΟΣ ΤΗΣ ΒΟΥΛΗΣ 

ΝΙΚΟΛΑΟΣ ΒΟΥΤΣΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Το Εθνικό Τυπογραφείο είναι δημόσια υπηρεσία η οποία υπάγεται στο Υπουργείο Εσωτερικών και 
Διοικητικής Ανασυγκρότησης, με κύρια αποστολή την έντυπη και ηλεκτρονική έκδοση, εκτύπωση, 
διαχείριση και κυκλοφορία των φύλλων της Εφημερίδας της Κυβερνήσεως (ΦΕΚ) και την κάλυψη των 
εκτυπωτικών αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των τευχών ΦΕΚ καθώς και διάφορες πληροφορίες που σχετίζονται με τα 
δημοσιεύματα σε αυτά, διατίθενται δωρεάν από την ιστοσελίδα νννννν.βΐ. 91 ·· Για τα ΦΕΚ που δεν έχουν 
καταχωρισθεί στην ιστοσελίδα του Εθνικού Τυπογραφείου δίνεται η δυνατότητα δωρεάν αποστολής με 
ηλεκτρονικό ταχυδρομείο κατόπιν αίτησης που υποβάλλεται με τη συμπλήρωση ειδικής φόρμας στην 
ιστοσελίδα του Εθνικού Τυπογραφείου. 

Η έντυπη μορφή των τευχών ΦΕΚ διατίθεται για μεμονωμένα φύλλα με το ανάλογο κόστος από το 
τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα ΚΕΠ ενώ για 
ετήσια κυκλοφορία τευχών ΦΕΚ η διάθεση γίνεται υπό μορφή συνδρομής από το τμήμα Συνδρομητών. 

Πληροφορίες σχετικά με την αποστολή/κατάθεση εγγράφων προς δημοσίευση, την διαθεσιμότητα 
των τευχών και τους ισχύοντες τιμοκαταλόγους για όλες τις υπηρεσίες θα βρείτε στην ιστοσελίδα. 
Επίσης στην ιστοσελίδα μπορείτε να αναζητήσετε πληροφορίες σχετικά με την πορεία δημοσίευσης 
των εγγράφων, εφόσον γνωρίζετε τον Κωδικό Αριθμό Δημοσιεύματος (ΚΑΔ). 

Περισσότερες πληροφορίες για δημοσιεύματα και λοιπά θέματα, μπορείτε να αναζητήσετε από το 
Τμήμα Πληροφοριών καθώς και από το τηλεφωνικό κέντρο του Εθνικού Τυπογραφείου. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημ οσίου και των φορέων του 

Το Εθνικό Τυπογραφείο μετά από σχετικό αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους αλληλο¬ 
γραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΜΕ ΤΟ ΤΑΧΥΔΡΟΜΕΙΟ, ΤΟ ΤΗΛΕΦΩΝΟ κ.λπ. 

Ταχυδρομική Διεύθυνση: Καποδιστρίου 34, τ.κ. 10432, Αθήνα. 

ΤΗΛΕΦΩΝΙΚΟ ΚΕΝΤΡΟ: 210 5279000 - ί3χ: 210 5279054 
Ωράριο λειτουργίας για το κοινό: Δευτέρα ως Παρασκευή: 8:00 -13:30 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Τμήμα Πωλήσεων: (Ισόγειο, τηλ. 210 5279178 - 180) 

Τμήμα Συνδρομητών: (Ημιόροφος, τηλ. 210 5279136) 

Τμήμα Πληροφοριών: (Ισόγειο, Γραφείο 3 και τηλεφωνικό κέντρο 210 5279000) 

Τμήμα Α1 Παραλαβής ΔημοσιευτέαςΎλης: (Ισόγειο, τηλ. 210 5279167, 210 5279139) 

2. ΜΕ ΗΛΕΚΤΡΟΝΙΚΟ ΤΡΟΠΟ 

Ιστοσελίδα: νννννν.θΙ.ξΐΓ 

Πληροφορίες σχετικά με την λειτουργία της ιστοσελίδας: ΗβΙράβ5Κ.Θΐ@β1.9Γ 
Αποστολή ψηφιακά υπογεγραμμένων εγγράφων προς δημοσίευση στο ΦΕΚ: \Λ/ββιτΐ33ΐΘΐ·.Θΐ@β1.9Γ 
Πληροφορίες για γενικό πρωτόκολλο και αλληλογραφία: 9ΐ·3ηΊΓη3ΐβϊα@β1.9 | · 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 79 054 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιΐΐρ://\Αίνννν.θΐ.αΓ - θ-γπβΜ: ννθΙ)ΐτΐ35ΐθΐ·.θΙ(α>θΐ.αι· 

* Ο 100067 1804 1 60008* --- 
































